CELEX: 32020R1290
Language: fi
Date: 2020-09-09 00:00:00
Title: Komission täytäntöönpanoasetus (EU) 2020/1290, annettu 9 päivänä syyskuuta 2020, tiettyjen tavaroiden luokittelusta yhdistettyyn nimikkeistöön

16.9.2020   
               
               
                  FI
               
               
                  Euroopan unionin virallinen lehti
               
               
                  L 302/14
               
            
         KOMISSION TÄYTÄNTÖÖNPANOASETUS (EU) 2020/1290,
         annettu 9 päivänä syyskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 9 päivänä syyskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Useista pyökki- tai koivuviilukerroksista valmistetut puusäleet, joiden pituus on 480 – 1 960 mm, leveys 25–105 mm ja paksuus noin 10 mm.
                        Ne on kuorittu, kerrostettu, yhdistetty liimalla ja pinnoitettu. Säleet on pyöristetty sivuilta, ja ne voivat olla joko suoria tai kaarevia. Niiden kantokyky ja taivutuslujuus ovat hyvät.
                        Ne on suunniteltu koottaviksi ilman jatkokäsittelyä vuoteiden, nojatuolien tai sohvien runkoihin.
                        Katso kuva  (*1).
                     
                     
                        4421 99 99
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 4421, 4421 99 ja 4421 99 99 nimiketekstien mukaisesti.
                        Luokittelu nimikkeeseen 9401 tai 9403 huonekalujen osiksi ei tule kyseeseen, koska ensinnäkään ei ole mahdollista määrittää, onko säleet tarkoitettu yksinomaan/nimenomaisesti koottaviksi nimikkeen 9401 tai 9403 tuotteiden runkoihin. 94 ryhmään kuuluvat ainoastaan nimikkeiden 9401 ja 9403 tavaroiden osat, kun ne muotonsa tai muiden erityispiirteidensä nojalla voidaan tunnistaa yksinomaan tai pääasiassa näihin nimikkeisiin kuuluvien huonekalujen osiksi suunnitelluiksi (ks. myös harmonoidun järjestelmän selitykset, 94 ryhmä, Osat).
                        Toiseksi säleet eivät ole vuoteiden, nojatuolien eivätkä sohvien osia, vaan koska ne on suunniteltu koottaviksi niiden runkoihin, ne ovat nimikkeen 9404 vuoteiden joustinpohjien osia. Erikseen tullille esitettäviä vuoteiden joustinpohjia ei 94 ryhmän 3 huomautuksen B kohdan mukaan voida luokitella esimerkiksi nimikkeeseen 9401 tai 9403 tavaroiden osiksi. Koska nimikkeeseen 9404 eivät kuulu ”osat” vaan ainoastaan valmiit tuotteet, luokittelu kyseiseen nimikkeeseen ei myöskään tule kyseeseen.
                        Säleet voidaan niiden objektiivisten ominaisuuksien (yhteneväiset mitat, pyöristetyt reunat, pintakäsittely sekä hyvä kantokyky ja taivutuslujuus) perusteella tunnistaa runkojen osiksi. Niitä on työstetty siten, että ne ovat saaneet muuhun nimikkeeseen kuuluvien tavaroiden (kerrostetusta puusta valmistetut tavarat) olennaiset ominaisuudet (ks. myös harmonoidun järjestelmän selitykset, nimike 4412, toinen kappale). Siksi niitä ei voida luokitella nimikkeen 4412 kerrostetuksi puuksi.
                        Säleet on sen vuoksi luokiteltava perusaineosansa mukaisesti CN-koodiin 4421 99 99 muuksi puutavaraksi.
                     
                  
               
            
               (*1)  Kuva on ainoastaan ohjeellinen.